b'\n_START_ARTICLE_\nMittaustekniikka\n_START_PARAGRAPH_\nMittaustekniikka on yleisk\xc3\xa4sitteen\xc3\xa4 mink\xc3\xa4 tahansa fysikaalisen suureen kvantitatiiviseen todentamiseen k\xc3\xa4ytetty tekniikka. Kysymyksess\xc3\xa4 voi olla arkisten asioiden kuten kauppatavaran painon, oikeammin massan m\xc3\xa4\xc3\xa4ritys. Jopa lukum\xc3\xa4\xc3\xa4ri\xc3\xa4 mitatessa tarvitaan tietty\xc3\xa4 tekniikkaa, vaikka esimerkiksi ihminen kykenee havaitsemaan lukum\xc3\xa4\xc3\xa4r\xc3\xa4n mittaamattakin suunnilleen seitsem\xc3\xa4\xc3\xa4n riippuen mitattavasta tavarasta. Uudella teknologialla pystyt\xc3\xa4\xc3\xa4n mittaamaan kaukaisia kohteita avaruudessa, hyvin pieni\xc3\xa4 kohteita kuten alkeishiukkasia ja niiden ominaisuuksia.\n_START_SECTION_\nMatkojen mittaaminen\n_START_PARAGRAPH_\nErityisesti mittaustekniikkaa pidet\xc3\xa4\xc3\xa4n silti soveltuvana ihmisen kannalta luontevien et\xc3\xa4isyyksien, pituuksien, siis matkan mittaamista. Matkojen mittaus on jo antiikin aikainen, jopa esihistoriallinen keksint\xc3\xb6. Se perustuu etup\xc3\xa4\xc3\xa4ss\xc3\xa4 yhdenmukaisten kolmioiden mittaamiseen. Koska viimeist\xc3\xa4\xc3\xa4n jo Pythagoras tiesi yhdenmuotoisten suorakulmaisten kolmioiden periaatteet, on matkojen, kuten et\xc3\xa4isyyksien ja korkeuksien mittaaminen perustunut kolmionmittaukseen, joka on edelleen k\xc3\xa4yt\xc3\xb6ss\xc3\xa4. Nyky\xc3\xa4\xc3\xa4n kuitenkin satelliittipaikannus antaa t\xc3\xa4sm\xc3\xa4llisempi\xc3\xa4 tuloksia, ja esimerkiksi kartoitus suoritetaan ilmakuvien ja satelliittien avulla._NEWLINE_Erityisesti sotateknologian k\xc3\xa4yt\xc3\xb6ss\xc3\xa4 on erityisi\xc3\xa4 optisia et\xc3\xa4isyysmittareita, jotka perustuvat silmien hyv\xc3\xa4\xc3\xa4n koordinaatioon. Mittaajan toinen silm\xc3\xa4 katsoo asteikkoa ja toinen maisemaa. Lahjakkaimmilla mittaajilla asteikko ik\xc3\xa4\xc3\xa4n kuin tipahtaa maastoon, ja et\xc3\xa4isyyksi\xc3\xa4 voidaan lukea n\xc3\xa4in suoraan numeerisesti.'